ดนัย-เหยิน ลู่ ซุน คว้าแชมป์ชายคู่ เทนนิสไทยแลนด์ โอเพ่น 
การแข่งขันเทนนิสไทยแลนด์ โอเพ่น ประเภทชายคู่ รอบชิงชนะเลิศ วานนี้ (30 ก.ย.) ดนัย อุดมโชค นักเทนนิสชาวไทย จับคู่กับ เหยิน ลู่ ซุน นักเทนนิสจากไต้หวัน พบกับ อิริค บูโตแลค นักเทนนิสจากสหรัฐฯ คู่กับ พอล ฮันลี่ย์ นักเทนนิสจากออสเตรเลีย ผลปรากฏว่า ดนัย อุดมโชค-เหยิน ลู่ ซุน ชนะ อิริค บูโตแลค- พอล ฮันลี่ย์ 2-0 เซต6-3 6-4 คว้าแชมป์ไปครอง พร้องเงินรางวัล 30220 เหรียญสหรัฐ หรือประมาณ 906600 บาทส่วนการแข่งขัน ประเภทชายเดี่ยวรอบชิงชนะเลิศ ริชาร์ด กาสเกต์ นักเทนนิสชาวฝรั่งเศสมือวางอันดับ 2 เจอกับ กิลล์ ซิมง นักเทนนิสชาวฝรั่งเศสอดีตแชมป์ในปี 2009 ผลปรากฏว่า กาสเกต์ ชนะ ซิมง 2-0 เซต 6-2 6-1 คว้าแชมป์ไปครอง พร้อมรับเงินรางวัล 99465 เหรียญสหรัฐ หรือประมาณ 2.98 ล้านบาท
 ดนัย อุดมโชค-เหยิน ลู่ ซุน ชนะ อิริค บูโตแลค- พอล ฮันลี่ย์ 2-0 เซต6-3 6-4 คว้าแชมป์เทนนิสไทยแลนด์ โอเพ่น ประเภทชายคู่ พร้อมเงินรางวัล 30220 เหรียญสหรัฐ หรือประมาณ 906600 บาท
ดนัย,เทนนิส,แชมป์,ไทยแลนด์ โอเพ่น